Acelerassion

L'acelerassion d'un pont material a smon la lestëssa con la qual l'andi a cangia ant ël temp.

 L'acelerassion media 
Si a 'n moment  un pont material a bogia con andi  e a 'n moment sucessiv  a bogia con andi , l'acelerassion media a l'é smonùa dal cangiament d'andi dividù për l'antërval ëd temp, visadì
.
As trata donca d'un vetor, division dël vetor  për lë scalar Δt.

Ël mòdol dl'acelerassion a l'é esprimù an unità d'andi dividù për unità ëd temp.

Si la variassion dël vetor dl'andi dividùa për l'antërval ëd temp a resta costanta, ëd fasson indipendenta da j'antërvaj anté ch'a së mzura l'acelerassion, un a l'ha n'acelerassion costanta.
Donca n'acelerassion costanta a ìmplica che la variassion d'andi a ancàpita sempe arlongh la midema diression e ëd fasson costanta ant ël temp.
Si l'andi a resta costant, l'acelerassion a l'é nula.

 L'acelerassion subitan-a 
L'acelerassion a peul varié an mòdol, an diression o tuti e doi.
As sërca antlora ëd determiné l'acelerassion dël pont material a tut moment, visadì soa acelerassion subitan-a.
Costa a l'é definìa tanme
.
La diression dl'acelerassion subitan-a a l'é la diression limit dël vetor ëd varission d'andi .
Cand l'acelerassion a l'é costanta, l'acelerassion subitan-a a l'é ugual a l'acelerassion media.

 Esempi ëd moviment acelerà 
A-i son doi cas ëspeciaj ëd moviment acelerà ëd gran anteresse an fìsica.
Ël prim a l'é col ch'as dësrola con acelerassion costanta: as trata dël moviment arlongh na linia reta con andi ch'a varia ëd fasson uniforma ant ël temp.
Ël second cas a l'é col dël moviment arlongh na sirconferensa anté che ël vetor dl'andi a varia ëd continuo soa diression, ma sò mòdol a resta costant.

Categorìa:Fìsica